b'\n_START_ARTICLE_\nTulip\xc3\xa4\xc3\xa4bulbuli\n_START_SECTION_\nLevinneisyys\n_START_PARAGRAPH_\nTulip\xc3\xa4\xc3\xa4bulbulia tavataan Bruneissa, Indonesiassa, Malesiassa, Myanmarissa ja Singaporessa. Laji oli viel\xc3\xa4 yleinen 1980-luvulla, mutta sen uskotaan sen j\xc3\xa4lkeen h\xc3\xa4vinneen Thaimaasta, Jaavalta ja ehk\xc3\xa4 Sumatraltakin. Laji on v\xc3\xa4heneme\xc3\xa4ss\xc3\xa4 nopeasti h\xc3\xa4kkilintupyynnin ja elinymp\xc3\xa4rist\xc3\xb6jen tuhoutumisen vuoksi, ja koko kannan kooksi on arvioitu alle 2\xc2\xa0500 yksil\xc3\xb6\xc3\xa4. Kansainv\xc3\xa4linen luonnonsuojeluliitto luokittelee sen siksi \xc3\xa4\xc3\xa4rimm\xc3\xa4isen uhanalaiseksi.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nTulip\xc3\xa4\xc3\xa4bulbuli el\xc3\xa4\xc3\xa4 jokien, purojen, marskimaiden ja muiden kosteiden alueiden l\xc3\xa4hell\xc3\xa4, yleens\xc3\xa4 alangoilla. Tulip\xc3\xa4\xc3\xa4bulbulit el\xc3\xa4v\xc3\xa4t yleens\xc3\xa4 pareittain tai pieniss\xc3\xa4, korkeintaan viiden yksil\xc3\xb6n perhekunnissa.'